Sweet Charity

Kumpulan Sweet Charity ialah sebuah kugiran yang mula ditubuhkan di Singapura pada awal 70an oleh anggota asalnya iaitu Ramli Sarip (Vokal), Rosli Mohalim (Lewat 70-an Gitar) Joe Salim (Gitar), Wahid Warren (Bes), dan Rahman Sarbani (Dram).

Sweet Charity banyak mengadakan jerayawara di pesta ria di seluruh Singapura dalam tahun 70-an hingga 80-an. Sweet Charity jugalah yang mempopularkan muzik rock sehingga mereka dilabel sebagai Deep Purple dan Santana Singapura. Kebanyakan kumpulan rock generasi baru seperti Search, Lefthanded dan lain-lain yang seangkatan menjadikan lagu-lagu Sweet Charity sebagai lagu awal mereka sebelum meneroka jauh ke bidang muzik rock tanah air. Lagu-lagu seperti Kamelia, Teratai, Sejuta Wajah, Hilang Gelap Terbitlah Terang cukup memberikan kesan yang begitu mendalam terhadap industri rock yang baru menapak di rantau sini ketika itu. Sweet Charity menjadi masyhur di Nusantara melalui lagu Kamelia (lagu asal Ebiet G. Ade) yang telah diberi suntikan irama yang lebih 'keras' dengan suara nyaring dan serak basah Ramli Sarip. Sweet Charity juga terkenal dengan jerayawara mereka di seluruh negara pada 1985 bersama Kumpulan Blues Gang yang ditaja oleh pengeluar kasut North Star. 

Pada tahun 1986, Sweet Charity juga turut membintangi filem yang bertemakan cetak rompak iaitu filem Kembara Seniman Jalanan arahan Nasir Jani. Pada tahun yang sama, Ramli Sarip berpisah dengan kumpulan Sweet Charity lalu menukar haluan menjadi penyanyi solo dengan album solonya yang pertama - RAMLI SARIP yang popular dengan lagu Panah Beracun. Anggota-anggota yang lain masih meneruskan kumpulan Sweet Charity, sehingga lahirnya sebuah album dengan menampilkan seorang penyanyi wanita bernama Zaitun, yang berjudul 'Sweet Charity '88'. Walaupun mereka telah lama tidak bersatu, tetapi pada tahun 1996, mereka telah melakukan pertemuan semula atas nama Sweet Charity dengan yang paling masyhur sewaktu di Stadium Negara, Kuala Lumpur. Sweet Charity tampil dengan irama rock sejati tetapi masih mengekalkan unsur-unsur kemelayuan sebagai contoh seperti lagu Bulat-Bulat, Jangan Tunggu Lama-Lama, Zakiah.

Ahli-ahli

Dari 1969 hingga awal 70-an

Dari awal 70-an hingga pertengahan 70-an

Dari pertengahan 70-an hingga lewat 70-an

Dari lewat 70-an hingga tahun 1981

Dari tahun 1981 hingga tahun 1982

Dari tahun 1982 hingga tahun 1983

Dari tahun 1983 hingga 1985

Dari tahun 1985 hingga 1986

Ahli-ahli yang pernah menyertai Sweet Charity selepas 1986

Dari tahun 2000 - sekarang

Album

Album Sweet Charity (1979)  
Edaran: WEA

 Seniman Di Rantau
 Teratai
 Bayang-bayang
 Main Hujan (karya M Nasir yang terawal)
 Tak Sepertimu
 Bingung

Album Pelarian (1980) 
Edaran: WEA

 Kamelia
 Terharu
 Bagaikan Bermimpi
 Musibah
 Pelarian
 Curiga
 Bulat-Bulat
 Dekatlah Padaku
 Zakiah
 Biarkanlah

Album Sejuta Wajah (1981)  
Edaran: WEA

 Sejuta Wajah
 Jangan Tunggu Lama-lama
 Tahun 2000
 Asmara
 Hilang Gelap Terbitlah Terang
 Sentosa
 Asmara
 Raja Kumbang
 Sharifah Aloya
 Terpedaya
 Jalan Malam

Album Penunggu (1982) 
Edaran: WEA

 Dia
 Haji
 Penunggu
 Mengapa Sangsi
 Jangan Tak Jadi
 Dalam Kerinduan
 Perjalanan
 Nada Penyesalan
 Apa Khabar Sayang

Album Batu (1983) 
Edaran: WEA

 Dunia Perlumbaan
 Manusia dan ABC
 Ada Kerja Ada Gaji
 Orang Asing
 Batu
 Pesta Muzik
 Generasi Muda (Instrumental)
 Datang Dan Pergi

Album Koleksi (1984) 
Edaran: WEA

 Ikrarku Pada Ruzanna
 Apa-apa Saja 
 Ribut 10:59 Pagi

Album Berita Gempa (1985) 
Edaran: WEA

 Bunga-Bunga Cinta
 Berita Gempa
 Rock n Roll
 Dendang Remaja
 Wanita
 Nyala Semarak
 Lahirmu Bukan Untuk Dunia
 Permata Hati

Album Sweet Charity '88 (1988) 
Edaran: ASP

 Padah
 Cinta Dan Cipta
 Peracun
 Jangan Rayu Ku Lagi
 Terpedaya
 Dalam Kenangan
 Angkara Iblis Dan Syaitan
 Melodi Untuk Ina (instrumental)
 Jangan Laju Laju
 Kedamaian

Rujukan

Pautan luar 
 Laman Web Penghormatan Sweet Charity: SejutaWajah.org
 Laman Rasmi Sweet Charity: http://www.myfriends2u.com/sweetcharity

Sweet Charity
Sweet Charity